Mängukoobas

Mängukoobas oli Eesti meelelahutusportaal, mille põhiprioriteediks oli selle algusaegadest saati olnud flash-mängud.

Keskkond avati 2003. aasta oktoobris ning aasta lõpuks oli liitunud juba üle 8000 kasutaja. 2014. aasta oktoobriks on registreeritud üle 500 000 kasutajakonto500 tuhandes kasutajakonto Konto loomise järjekorra paneb paika "kollikood", millest säilinud on üle 20 tuhandeMängukoopa avaleht (vaadatud 18. oktoober 2014). Registreerudes kannavad kasutajakontod nimetust "koll" ning neil on võimalus teenida "kollipunne". Mängukoopas on igal kasutajal oma kolliurg (koduleht), mida ta saab kujundada vastavalt oma maitsele, ning profiil, mis sisaldab tema andmeid (sh lisatud/postitatud sisu mahtu). Kontole on võimalik kujundada oma "kollivälimus", kasutades selleks tuhandeid kasutajate loodud esemeid "kollitehases", vastavalt eseme kvaliteedile saab neid soetada kas tasuta, punktide või SMS-ide eest. Sisu (mängud, arvuti/konsoolimängude ülevaated, videod, pildid ja palju muud) lisamise ning selle üldsusele avalikuks tegemise eest kannavad hoolt kasutajad.

 Koopalehed 
Mängukoopa muutsid eriliseks selle kasutajate ponnistused viia koopakollid kurssi mängukoopas toimunud uuendustega. Tegevus, mis algselt leidis aset profiilidel ja kolliurus, arenes üsna pea välja individuaalsetele lehtedele, millest paljudel oli oma domeeninimi2009 aasta snapshot mängukoopast All paremal on näha korraga 5-e erineva koopalehe reklaami. Koopalehtede tegevus ulatus erinevatest mängukoopaga seotud uudistest kuni kollidega tehtud intervjuudeni välja. Koopa hiilgeaegadel toimetas korraga mitu erinevat koopalehte, kes üksteise vahel suurema vaatajaskonna nimel konkureerisid. Siiani on säilinud koopalehtedega sarnane veebileht, mis põhineb Mediawiki tarkvaral, n-ö "mk viki"Mängukoopa Viki Organiseeritud mängukoopa informatsiooniallikas.

 Meedias 

Mängukoobast on kritiseeritud selle kohati vägivaldse sisu poolest: "Mängukoopas on üle saja surma, tapmise ja tulistamisega seotud mängu, mida lapsed üksteisele tutvustavad. Iraagi sõja teemalise mängu ees jookseb kohukese reklaam, seejärel võib mängija lastud kuul tabada juhuslikku muslimit ja ekraanile pritsib verd."Rein Sikk: "Vägivaldne Mängukoobas" Eesti Päevaleht, 25. september 2008

Mängukoopa endise omaniku Rocketfeeds OÜ juhatuse liikme Jaan Allikvere sõnul püütakse väga verised mängud kustutada. Samas Allikvere ei usu, et tulistamismängud võiksid lastele halvasti mõjuda.

Mängukoopas on tavaliselt korraga mängimas 300–2000 last.

 Ajalugu 

Mängukoopa asutasid Jaan Allikvere ja Anton Siniorg. Koos juhtisid nad mängukoobast Dermild OÜ all aastaid, kuni Siniorg oma osalusest lahti ütlesAnton Sinioru kasutajakonto "roosa koer" Sinioru konto kustus mängukoopast ebaaktiivsuse tulemusel 2009ndal aastal. Allikvere jätkas juhtimist küll üksi, kuid koopasisestest toimetustest võtsid usinalt osa nii palgatud professionaalidMängukoopa 'Disainiimperaator' Joosu Tookordne disainitunneli pealik, kes lõpetas jäädavalt tegevuse aastal 2010 kui ka vabatahtlikud moderaatorid. Aja möödudes kadus ka Allikverel Mängukoopa vastu huvi ning portaal jäeti aastateks uuendusteta surema© Rocketfeeds OÜ 2010 Autoriõigusi tähistav aastaarv püsis puutumatuna 2013 aasta sügiseni.

 AS Delfi võtab üle 

2013. aasta aprillis teatas ärileht, et Ekspress Grupi tütarettevõte AS Delfi oli Mängukoopa endise omaniku Rocketfeeds OÜ-ga sõlminud ostu-müügi lepingu, mille kohaselt omandas Mängukoopa populaarne uudisteportaal Delfi. Tehingu kogumaksumuseks osutus 7000 eurot."Delfi ostis mänguportaali Mängukoobas" Ärileht, 22. aprill 2013

 Viited 

Välislingid
 Mängukoopa koduleht
 Dermild OÜ – ettevõte, mis tegeles Mängukoopa arendamisega
 Mängukoopa ametiredel

Kategooria:Eesti veebisaidid